Document ID: 32007R0800

REGULAMENTUL (CE) NR. 800/2007 AL COMISIEI
din 6 iulie 2007
de modificare a Regulamentului (CEE) nr. 1859/82 privind selectarea exploatațiilor cu evidență contabilă proprie în vederea determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 4 alineatul (4),
întrucât:
(1)
Articolul 2 din Regulamentul (CEE) nr. 1859/82 al Comisiei (2) stabilește pentru fiecare stat membru pragul dimensiunii economice pentru exploatațiile cu evidență contabilă incluse în câmpul de observație al rețelei de date contabile agricole.
(2)
Anexa I la Regulamentul (CEE) nr. 1859/82 stabilește numărul de exploatații participante pe diviziuni.
(3)
Ca urmare a aderării Bulgariei și a României, ar trebui stabilite pragul și numărul exploatațiilor cu evidență contabilă pentru aceste două noi state membre.
(4)
Pentru a ameliora reprezentativitatea eșantionului slovac, ar trebui adaptate pragul și numărul exploatațiilor cu evidență contabilă pentru Slovacia.
(5)
Prin urmare, Regulamentul (CEE) nr. 1859/82 ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Regulamentul (CEE) nr. 1859/82 se modifică după cum urmează:
1.
Articolul 2 se înlocuiește cu următorul text:
„Articolul 2
Pentru exercițiul contabil 2007 (o perioadă de douăsprezece luni consecutive care începe între 1 ianuarie 2007 și 1 iulie 2007) și pentru exercițiile contabile următoare, pragul dimensiunii economice menționate la articolul 4 din Regulamentul nr. 79/65/CEE se stabilește după cum urmează:
-
Belgia: 16 ESU
-
Bulgaria: 1 ESU
-
Republica Cehă: 4 ESU
-
Danemarca: 8 ESU
-
Germania: 16 ESU
-
Estonia: 2 ESU
-
Irlanda: 2 ESU
-
Grecia: 2 ESU
-
Spania: 2 ESU
-
Franța: 8 ESU
-
Italia: 4 ESU
-
Cipru: 2 ESU
-
Letonia: 2 ESU
-
Lituania: 2 ESU
-
Luxemburg: 8 ESU
-
Ungaria: 2 ESU
-
Malta: 8 ESU
-
Țările de Jos: 16 ESU
-
Austria: 8 ESU
-
Polonia: 2 ESU
-
Portugalia: 2 ESU
-
România: 1 ESU
-
Slovenia: 2 ESU
-
Slovacia: 8 ESU
-
Finlanda: 8 ESU
-
Suedia: 8 ESU
-
Regatul Unit (cu excepția Irlandei de Nord): 16 ESU
-
Regatul Unit (numai Irlanda de Nord): 8 ESU.”
2.
La articolul 5 se adaugă următorul paragraf:
„Bulgaria și România înaintează Comisiei planurile lor de selecție pentru exercițiul contabil 2007 înainte de 31 iulie 2007.”
3.
Anexa I se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu exercițiul contabil 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 iulie 2007.

Labels: 18
19
6